Mandingo acércanos esta semana a súa impresión sobre Sicario: Day of the soldado - Lindeiros\nMandingo acércanos esta semana a súa impresión sobre Sicario: Day of the soldado\nBy Lindeiros on\t 3 Xullo, 2018 0 Comments\nA segunda parte da guerra sucia que manteñen os comandos escuros da CIA, DEA e demais operativos estadounidenses na fronteira co veciño do Sur, chega a grande pantalla, coma o máis salientable da pasada fin de semana, en Sicario: Day of the soldado.\nNo 2015, o guionista Taylor Sheridan imaxinou unha moi crible historia dun corpo de elite “alegal” que loitaba contra “el narco” mexicano usando medios e maneiras propias da contraintelixencia. A suma dos talentos na dirección de Denis Villeneuve, de Roger Deakins na fotografía e de Jóhann Jóhannsson no B.S.O. deu en Sicario un magnífico resultado de filme crepuscular, duro e cáustico, que non deixaba folgos nin esperanzas inocentes.\nNo presente ano, segue Sheridan a escribir os conflitos que teñen que sortear o asasino sen remordementos Alejandro (rol ben interpretado por Benicio del Toro) e o seu mentor Matt Graver (o prolífico Josh Brolin, que vai camiño de ser o tipo duro oficial de Hollywood).\nNesta ocasión, a loita é cun novo inimigo. O tráfico ilegal de seres humanos que buscan na terra das liberdades e no fogar do valente, unha mellora nas súas calidades vitais aínda que para iso, teñan que caer nas redes das mafias locais, que lúcranse moito máis co negocio do transporte humano que co do “po branco”, coma ben argumenta Graver ante o Secretario de Defensa James Riley (interpretado polo cada vez máis recuperado para o cine, Mathew Modine).\nE qué quere un tipo coma Riley?. Pois venganza. Tras un sanguento atentado e coas presas coma malas conselleiras, o análise dos feitos da coma orixe dos problemas o cartel dirixido por Reyes (primeiro erro), otrora máximo responsable da sorte final da familia de Alejandro. As mentes que moven os fíos destas marionetas idean unha guerra doméstica entre cárteles. Para que teña éxito deben traspasar o borde da legalidade (segundo erro), confiar na cooperación coas forzas mexicanas (terceiro erro) e facelo rápida e discretamente (erro final).\nA saída do cinema, preguntoume un empregado da sala se era mellor ou peor esta secuela na comparativa coa orixinal. Nin unha nin outra. Son diferentes, pero as dúas son boas. SICARIO: DAY OF SOLDADO é un filme que aporta máis doses de xénero bélico, pero que non renuncia a escarbar nas miserias nocturnas e a chamada dos cartos para xentes sen ética nin moral. Non ten a profundidade nas motivacións que víramos na primeira (sobre todo a Kate Macer, que bordara a actriz Emily Blunt), pero todo o que déramos por moi bo na primeira volve a estar aquí; acertadísimas localizacións -o Deserto, volta ser outra grande protagonista, case que omnipresente nas historias ideadas por Sheridan-, de moito mérito as eleccións no casting e a conxunción da fotografía de Dariusz Wolski (sen chegar a grandeza do seu colega Deakins) e a música composta por Hildur Guonadóttir, grave, dura, perpetua, moi acertadamente na liña da feita por Jóhannsson, dan un resultado de notable.\nE outro grande achado de Sheridan (guionista excelso, de logros discursivos memorables) e contar historias paralelas sen necesidade de mencionalas. Chega cunha ollada para coñecer a deriva dos protagonistas, coma as vivencias sufridas pola filla do capo, Isabel ou do rapaz que sen querer remata sendo un sicario, mal que lle pese o principio e para súa sorpresa o final, tamén.\nE xa que falamos de epílogos, deixoume un pouco así daquela maneira, o remate aberto para unha continuación de futuras películas, coma se dun filón que está aínda por explotar. Podo aceptalo sempre e cando propoñan contos que non desangren a franquicia nas súas calidades argumentais. De feito, o principal motivo por ir velo filme, foi por estar Sheridan no guión desta produción. Insisto; un dos mellores escritores que agora mesmo ten ese outro Hollywood, que cada ano asoma un pouquiño máis a testa e que coma xa dixeramos nalgunha outra ocasión e cuestión de tempo que xurda coma un tsunami, arrase co exceso de filmes DE efectos especiais e volva darnos unha xeración onde as historias sexan o principal ingrediente (a última foi na lonxana década dos Setenta).\nNon moito máis que engadir. Aplaudo o pulso firme da rodaxe do italiano Stefano Sollima, que non lle queda grande o proxecto -xa nos gustara na súa SUBURBA (2015)- e xa postos e aproveitando que no verán temos sempre un pouco máis de tempo para o ocio, recoméndovos a serie GOMORRA, baseada na novela –de feitos reais- de Roberto Saviano, que Sollima dirixiu (parte dela), nos anos 2014 ata 2016.\nVémonos nos cinemas, que ademais estase fresquiño.


A Deputación mellora a EP-4201 no tramo entra Setados e Ribarteme nas Neves - Comarcas na Rede\nHomeO CondadoAs NevesA Deputación mellora a EP-4201 no tramo entra Setados e Ribarteme nas...\nA Deputación mellora a EP-4201 no tramo entra Setados e Ribarteme nas Neves\nOs traballos, que xa comezaron, teñen un orzamento próximo aos 300.000 euros e inclúen máis de 2,5 Km de cunetas tendidas para facilitar o tránsito peonil\nAs obras de mellora da seguridade viaria na estrada provincial EP-4201 Setados-Ribarteme-Vide, ao seu paso polo concello das Neves, están en marcha cun investimento de 291.383 euros da Deputación. Os traballos, que ademais da pavimentación reforzan a seguridade na mobilidade peonil, foron visitados hoxe polo deputado de Infraestruturas, Gregorio Agís, e o alcalde, Xosé Manuel Rodríguez, acompañados polo tenente de alcalde, Marcelino Castro.\nA mellora abrangue un tramo de case 4 Km, dende o comezo da estrada en Setados, no cruzamento coa estrada autonómica PO-400, ata a igrexa e mosteiro de Santa Marta de Ribarteme, onde a Deputación xa realizou no ano 2019 unha significativa actuación de humanización para garantir a seguridade e a posta en valor desta contorna patrimonial, moi significativa para As Neves, pois alí celébrase unha das principais romarías populares de Galicia a finais do mes de xullo. As dúas obras quedarán así enlazadas optimizando a seguridade viaria e poñendo en valor esta contorna patrimonial.\nGregorio Agís puxo en valor “a continuidade nas obras desta vía, que responden a unha programación e a un criterio de seguridade do século XXI dentro do modelo da Deputación”. Explicou que os traballos son financiados ao 100% pola Deputación ao tratarse dunha responsabilidade propia de conservación. O deputado anunciou que a entidade provincial seguirá “traballando nestas contornas rurais, porque entendemos que as estradas de calidade axudan a consolidar poboación”. O deputado remarcou que o proxecto inclúe a construción de 2.550 metros lineais de cunetas transitables nas zonas con maior presión peonil para garantir a tranquilidade das persoas que camiñan polas beiras. Esta solución, que aproveita a cuneta para ofrecer un firme moi similar ao dunha senda, xa está a funcionar con éxito en moitas estradas provinciais.\nXosé Manuel Rodríguez subliñou que a mellora das comunicacións entre a zona urbana das Neves e a igrexa de Santa Marta era unha vella ambición. “O tránsito a pé, dentro dun ámbito tan singular, ao que acode moita xente camiñando dende a parte sur do territorio municipal o día da romaría, vaise facer agora dunha maneira máis ordenada”. Destacou que a obra encaixa coa intención do Concello de dotar a tódolos espazos municipais de rutas peonís seguras, “así que a colaboración institucional coa Deputación é ben saudada dende o Concello, porque contribúe a alcanzar os obxectivos que nos temos fixado”.\nAs obras que agora se executan, cun prazo de execución de 6 meses, enmárcanse no modelo de mobilidade segura e sostible da institución provincial, e veñen dar resposta ás necesidades detectadas polo departamento provincial de Infraestruturas. Consisten na reposición do firme da estrada, a mellora da drenaxe con instalación de tubaxes, habilitación das novas cunetas de seguridade e a completa renovación da sinalización horizontal e vertical. O proxecto, despois da exhaustiva revisión do firme da estrada, determina que é necesario sanear 540 metros cadrados, mentres que noutros 3.600 basta cun tratamento da superficie. A situación do firme obrigará a fresar noutros 5.350 metros cadrados e posterior extensión de asfalto en quente. Outros 15.900 metros cadrados da EP-4201 recibirán un microaglomerado en frío. As obras rematarán co pintado de todo o tramo.\nAs Neves acada un aforro enerxético do 60 % cunha achega da Deputación\nOs alcaldes das Neves e Arbo reiteran a súa firme oposición ao paso da liña de alta tensión polos seus concellos


17:13:24 coruna.es > Inicio > Información do procedemento\nAutorización reparto publicidade\nDescrición A repartición de calquera clase de publicidade na vía pública, así como a repartición de publicidade domiciliaria, sexa cal for o soporte (panfletos, folletos, envases de produtos e similares) está suxeita a autorización municipal.\nSuxeito A autorización poderá ser solicitada pola empresa distribuidora ou directamente polo propio anunciante, se é el mesmo o que realizará a distribución.\nPrazo de presentación A solicitude presentarase cunha antelación mínima de 7 días hábiles á data prevista para a repartición, ao obxecto de que se poida tramitar o correspondente procedemento.\nTributos Ordenanza fiscal nº1 (taxa por expedición de documentos): Artigo 6.1.7.\nOrdenanza fiscal nº12 (taxa por licenza de actividades ambulantes): Artigo 6.D.\nObservacións - Será requisito previo para a obtención da autorización estar ao corrente nas obrigacións fiscais municipais (o que se comprobará de oficio polo Concello) e non ser sancionado por sancións derivadas da Ordenanza de xestión de residuos municipais e limpeza viaria da Coruña no último ano.\n- Denegaranse aquelas solicitudes que conteñan anuncios contrarios á Constitución, á lexislación vixente, ás ordenanzas municipais ou que induzan ao incumprimento de calquera norma. Así mesmo, poderá denegarse a solicitude por razóns de interese público debidamente motivadas.\n- A repartición de publicidade en vía pública ou domiciliaria sen a correspondente autorización será considerada falta grave, e poderá ser sancionada con multa de ata 1.500 euros.\n- Non é repartición de publicidade a colocación ou o pegado de calquera tipo de carteis, pancartas ou adhesivos en papeleiras, colectores de residuos, suxeicións destes, sinais, farois, marquesiñas ou calquera outro elemento de mobiliario urbano.\nOutra información - Todo o material que se distribúa conterá en lugar visible a identificación da empresa anunciante e, no seu caso, da distribuidora.\n- Os elementos obxecto de distribución deben incluír unha mensaxe en que se lle indique ao receptor a conveniencia de non tiralos á vía pública, depositándolles preferentemente nos colectores de papel e, na súa falta, en papeleiras próximas.\n- O Concello pode supeditar a autorización á constitución de fianza en metálico ou aval bancario pola contía previsible dos servizos subsidiarios de limpeza e xestión de residuos. Se o custo dos devanditos servizos fose superior á fianza esixida, o titular da actividade deberá abonar a diferenza.\nImporte da taxa - Ordenanza fiscal nº 12. Artigo 6.D: 19,74 euros por persoa de reparto e día ou fracción.\n- Ordenanza fiscal nº 1: Artigo 6.1.7: Cota variable segundo a contía que resulte de calcular a taxa da ordenanza fiscal 12:\nAta 30,05 euros de dereitos 5,45 euros.\nDe 30,06 a 60,10 euros de dereitos 10,95 euros.\nDe 60,11 a 150,25 euros de dereitos 21,90 euros.\nDe 150,26 a 300,51 euros de dereitos 54,74 euros.\nMais de 300,51 euros de dereitos, cada 30,05 euros ou fracción de exceso 0,77 euros.\nSolicitud General: Nome da empresa distribuidora e anunciante e persoa física que as representa.CIF de la empresa, dirección, teléfono e mail da empresa e os seus representantes.Cantidade de elementos a distribuír, As zonas, días e horarios en que se vai a efectuar a repartición. Número de persoas que realizará a distribución. Modo en que se realizará a repartición e instalacións que, no seu caso, serán necesarias.\nAnuncio ou reprodución do mesmo: O anuncio ou reprodución do mesmo.\nXustificante: Xustificante de abonar as taxas previstas nas ordenanzas fiscais 1 e 12.


BIBLIOTECA XOÁN FARIAS A biblioteca do CEIP de PAZOS: A nosa horta: un espazo para a inclusión e a convivencia 🌱\nA nosa horta: un espazo para a inclusión e a convivencia 🌱\nChegou a primavera e con ela, o tempo de sementar. Este ano non só amorodos e leitugas, senón sementar o xerme da rehabilitación do espazo exterior da escola de xeito que permita novos lugares de encontro e aprendizaxe.\nMoitas ideas están agromando nas nosas cabeciñas, Comezamos unha fermosa andaina na que pouco a pouco e entre todos e todas imos construir a escola que queremos: aberta ao noso entorno, constructiva, cooperativa e facilitadora de aprendizaxes para a vida, pero sobre todo, inclusiva .\nE isto non é posible se non participan do proceso todos os axentes implicados: profes, familias pero sobre todo os nenos e nenas do cole. Pois nesas estamos.\nGrazas á familia de Bruno dos rebuldeir@s puidemos reconstruir a zona dos bancais que quedara abandoada polo confinamento do curso anterior. Fixeron un traballo espectacular, pero claro, con colaboradores de tal talla, seguro que foi doado.\n(Podedes ver máis fotos do proceso premendo na imaxe)\nGrazas tamén ás outras familias que nos fixeron chegar plantas aromáticas, leitugas, coliflor, rábanos, chícharos, feixóns, tomates e pementos para plantar nos novos bancais. Esta semana tivemos moito traballo!\nXa estamos pensando en cales van ser os seguintes pasos: unha zona de asamblea, algún lugar de agocho, algún recanto tipo laboratorio... Hummmm, xa vedes que as cabezas non paran!\nIsto é o comezo dunha nova folla de ruta: queremos unha escola aberta á natureza, que sexa un verdadeiro lugar para a convivencia e a inclusión, que permita un aprendizaxe para a vida e que cree lugares de encontro e cooperación.\nEn definitiva, unha escola para todas e todos.\nEtiquetas: Cooperar para Aprender/Aprender a cooperar, Cooperativo, Escola Aberta, Escola transformadora, Familias, Horta, Inclusión, Teoría dos elementos soltos


MÁIS QUE NUNCA É NECESARIA A UNIDADE POR UN OURENSE MELLOR - Xornal Galicia\nMÁIS QUE NUNCA É NECESARIA A UNIDADE POR UN OURENSE MELLOR\n29 Enero 2019 605 votos\nAnte a crise do goberno do PP na nosa cidade, a Plataforma Ourense Mellor pide xenerosidade ás organizacións progresistas que queren un Ourense mellor, para confluir unnha candidatura unitaria nas Eleccións Municipais.\nNo día de hoxe o concelleiro con máis peso político no goberno da cidade, José Araújo do PP, presentou a súa dimisión antes as diferenzas de xestión e parálise do alcalde e os seus propios compañeiros de goberno. Ante esta situación, desde a Plataforma Ourense mellor queremos sinalar:\nQue o Partido Popular é incapaz de gobernar a cidade, é un (des)goberno que se ten demostrado falto de iniciativas, sen capacidade para o diálogo, inepto e dividido, o que provoca a paralización de Ourense.\nAgora máis que nunca é o momento do cambio. É imprescindible unha reflexión profunda das organizacións progresistas da cidade e deixar de buscar o interese partidista, para procurar o interese da cidadanía e o mellor para a sociedade ourensá.\nPrecisamos urxentemente unha candidatura unitaria e un programa que aglutine á esquerda para gañar o concello de Ourense e devolverllo á cidadanía. Se non se aproveita esta situación inédita de fragmentación e división da dereita, estarase contribuindo a que Ourense siga por anos nesta longa noite de pedra.


Política Lingüística e Xuventude sacan un novo certame Lingua de Namorar\nR.L. 16 enero 2018 18:47 h.\nPolítica Linguística Valentín-García\nValentín García e Cecilia Vázquez presentan o certame. PEPE FERRÍN (AGN)\nO concurso acada a sexta edición cunha participación media de medio milleiro de rapaces\nLUGO. A Secretaría Xeral de Política Lingüística e a Dirección Xeral de Xuventude da Xunta convocaron onte o sexto certame de declaracións de amor na rede Lingua de Namorar, no que participa cada ano máis de medio milleiro de mozos e mozas. Os premios entregaranse en Vigo, o 14 de febreiro, Día dos Namorados.\n«O galego é, de sempre, lingua de namorar e queremos animar a mocidade para que así o siga sendo, para que sexa ferramenta útil dos seus afectos e das súas relacións interpersoais; para que siga tendo presenza na internet e nas tecnoloxías da comunicación», destacou o secretario xeral, Valentín García.\nPola súa banda, a directora xeral de Xuventude, Cecilia Vázquez, valorou o feito de que Lingua de Namorar sexa hoxe en día un certame consolidado e en cada edición que se celebra con maior aceptación por parte dos mozos. Neste sentido, apuntou que «o evento está a cumprir un dos seus obxectivos, que é fomentar o uso do galego entre a xente nova e en calquera ámbito: o académico, o laboral, o social, o persoal e o familiar».\nCecilia Vázquez fixo fincapé «na oportunidade que supón este certame para impulsar e poñer en valor a creatividade e o talento da mocidade, que a través dos seus textos expresan libremente os seus pensamentos, inquedanzas e sentimentos».\nPARTICIPACIÓN. A participación está aberta ata o vindeiro día 29 a todos os mozos e mozas de 14 a 35 anos, que poderán concorrer coas súas mensaxes orixinais en dúas categorías de idade: de 14 a 19 anos e de 20 a 35 anos.\nOs textos participantes deberán estar escritos en lingua galega e poderán redactarse en prosa ou en verso. A súa extensión máxima será de 350 caracteres, incluídos os espazos en brancos. Cada participante poderá enviar un máximo de dúas mensaxes.\nPara poder envialas, cómpre rexistrarse na web do concurso e cubrir o formulario de inscrición. Todas serán publicadas na páxina.\nUnha vez rematado o prazo, abrirase outro para realizar as votacións, que abranguerá do 30 deste mes ao 2 de febreiro.\nSeis premios entre as 50 mellores\nO xurado do concurso elixirá seis mensaxes gañadoras de entre as 50 declaracións máis votadas en cada categoría. As mensaxes e mais a listaxe cos nomes gañadores publicaranse na web do concurso e tamén no Portal da Lingua Galega Lingua. Gal o día 7 de febreiro. A maiores dos premios, incluirase para cada unha das seis premiadas cadansúa reprodución facsímile do ‘Pergamiño Vindel’, feita para celebrar o seu regreso a Vigo.\nEstablécense tres premios por categorías. Na categoría A (de 14 a 19 anos) a persoa gañadora do primeiro premio será galardoada cun patín Hoveboard Nilox. O segundo premio será unha cámara Fuji instantánea mini 9 e a do terceiro, un auricular Panasonic Diadema. Pola súa banda, na categoría B (de 20 a 35 anos) o primeiro recibirá un Smart TV Panasonic 32”; o segundo un Smartphone Wiko 5”, e o terceiro unha cámara Mini Wifi 2.\nPolítica Lingüística e Xuventude sacan un novo certame Lingua de...


Avances na redacción do Plan Especial das Burgas e o conxunto de interese histórico - Concello de Ourense\nO Concello de Ourense avanza na elaboración do novo Plan Especial de protección do sitio de interese histórico das fontes termais das Burgas e do conxunto de interese histórico da cidade de Ourense. O salón de plenos acolleu esta mañá a xuntanza da comisión de seguimento do plan, na que participaron o alcalde de Ourense, Gonzalo Pérez Jácome, representantes de todos os grupos políticos con representación no Concello e técnicos municipais. Na reunión deuse conta da evolución dos traballos realizados até o de agora, e os participantes emprazáronse a un novo encontro no mes de xuño, cando os grupos políticos municipais presentarán as súas propostas.\nUn dos aspectos que se subliñaron na xuntanza foi o significativo descenso de poboación na zona, que pasou de 5.793 habitantes en 2012 a 4.145 en 2020. Unha redución de máis de 1.500 persoas que se concentra especialmente nas zonas onde se desenvolve a actividade hostaleira. Un fenómeno que vai ser estudado polo miúdo por parte do Concello.\nOs técnicos municipais informaron tamén de que xa están redactados os pregos de condicións técnicas para contratar a cartografía e para a elaboración do inventario - catálogo de especies arbóreas.


Muiña contará con Abuín, Casal e Santos no seu novo goberno\nP.R. / El Progreso 15 junio 2011 00:36 h.\nFriol Comarca de Lugo Gobierno santos Muiña Elorrio\nO rexedor de Friol, o popular Antonio Muiña, contará no seu equipo de goberno con tres tenencias de alcaldía. A primeira recaerá, unha vez máis, en José Antonio Abuín Villar; a segunda, en Juan Carlos Casal Pena, que se estrea como concelleira, e a terceira, en José Ángel Santos Sánchez.\nAsí o adiantou onte o alcalde, que acaba de ser investido rexedor por sétimo mandato consecutivo. Segundo avanzou, xa decidiu a organigrama que terá o goberno local, unha configuración que levará ao pleno nos próximos días para a súa ratificación.\nAntonio Muiña explicou que o primeiro tenente de alcalde, José Antonio Abuín, encargarase da delegación xeral da alcaldía e dos servizos de atención ao administrado, estatística e padrón. Juan Carlos Casal Pena levará as áreas de xestión urbanística, vivendas sociais, planificación de infraestruturas e coordinación de proxectos e parques e xardíns. En canto ao terceiro tenente de alcalde, José Ángel Santos Sánchez, levará o relacionado con obras e servizos, medio rural -gandería, agricultura e montes-, e festas, feiras e mercados.\nDo mesmo xeito que en anteriores mandatos, Mauro Mourín González seguirase encargando das delegacións de medio ambiente, sanidade e consumo. Pola súa banda, Isabel García Pacín levará as áreas de cultura, servizos sociais, promoción do emprego e movementos asociativos. Para rematar, Josefa Janeiro Vizcaíno, que se estrea na corporación, levará as delegacións de deportes, educación e formación, familia, muller e infancia.\nPrecisamente, esta última concelleira estreouse no seu novo cargo este luns ao presidir, con Antonio Abuín, os actos de final de curso de Preescolar na Casa. A esa xornada de convivencia celebrada no centro social asistiron, entre outras persoas vinculadas ao programa, os 24 nenos frioleses que participaron e as súas nais.


Abel Caballero indicou que este galardón é "a máxima distinción que se outorga en España en limpeza e o platino é o rango superior". Subliñou o alcalde que Vigo recibe esta distinción por cuarto ano, "que nos coloca á cabeza de todos os concellos de España".\nSegundo informou Caballero, o goberno de Vigo aprobou o convenio coa Federación de Pais e Nais de Alumnos, unha aportación de 606.000 euros para que a entidade xestione parte das 5.000 bolsas de comedor que outorga o Concello. O alcalde recordou que, por primeira vez, non existe lista de agarda para recibir esta axuda.\nO alcalde informou este venres deste acordo, adoptado na Xunta de Goberno Local, que fai posible a contratación de 100 persoas para traballar "ao longo e ancho da cidade" en distintas tarefas, como mellora de beirarrúas e de instalacións municipais e limpeza de viais, entre outras. O Concello de Vigo achega ao efecto 680.000 euros.\nO Concello de Vigo, a través da concellería de Educación, convoca a preinscrición para o vindeiro curso 2014-2015 nas súas Escolas Municipais de Música e Artes (EMMA): Escola Municipal de Música de Vigo (EMMV), Escola Municipal de Música Tradicional e Folk (E-TRAD), Escola Municipal de Teatro (EMT), Escola Municipal de Danza (EMD) e Escola Municipal de Artes e Oficios (EMAO).\nA Xunta de Goberno Local en sesión extraordinaria e urxente do 23 de maio de 2014, adoptou o acordo de aprobar inicialmente o «Plan Especial da Colonia Histórica do Couto», redactado en abril de 2014 pola Oficina de Planeamento e Xestión (versión V1) a iniciativa municipal, en cumprimento da Resolución do Vicepresidente da XMU do 27.07.2012.<br />


Dépor ABANCA. A cara B das Nosas - Vinte\nDépor ABANCA. A cara B das Nosas\nluns 3, febreiro 2020 Bárbara G. Vilariño @gpuntovilarinho Xabier Martínez @xabierm\nDiversidade, igualdade, dereitos profesionais… O Dépor ABANCA está amosando moito máis valores, se cabe, dos que desprega no terreo de xogo, onde afianza en cada partido as posicións altas da táboa da Primera Iberdrola. O mellor rexistro da historia para un conxunto recén ascendido, por certo.\nTras a súa creación en 2016, o Dépor feminino medrou progresivamente ata chegar á máxima categoría do fútbol español. Ademais dos resultados deportivos, agasállanos cunha inmellorable repercusión social: desde as propias xogadoras, que participaron por primeira vez nunha folga histórica, ata un campo de Abegondo cheo de bancada a laterais dun público ben heteroxéneo; pais e nais con fillas, señores, señoras, parellas coa bandeira LGTB, grupos de colegas onde o bo rollo e o respecto son parte do xogo.\nEste hype parte do propio vestiario, formado por unha mestura de veteranía e xuventude, culturas diferentes e loitas polos dereitos profesionais e humanos. Achegámonos á cidade deportiva de Abegondo para coñecer a cara B d’#AsNosas. E falamos con cinco expoñentes desta realidade dentro do Dépor ABANCA: Míriam, Tere Abelleira, Alba Merino, Maya e Gaby.\nMÍRIAM. Deportivistas, quen teña honra, que me siga!\nNome: Míriam Ríos Barreiro\nData de nacemento: 2/12/1987\nFuches a María Pita que protagonizou a campaña de socios 2019/2020 do Dépor. Como viviches interpretar a heroína da cidade?\nComentáronme a idea desde o club e quedei impresionada polo que significa María Pita para a cidade. Aceptei de cabeza porque o primeiro que pensei é que se ía converter nunha promoción e visibilidade total para o fútbol feminino. Á marxe de que as miñas compañeiras me vacilasen, debo dicir que ninguén me recoñece pola rúa.\nComo chega unha rapaza da Coruña a cumprir o seu soño de xogar no Deportivo cando aínda nin existía conxunto feminino?\nLevo xogando como federada desde 2007 nas bases do Orzán. Sufrín un parón de dous anos por unha lesión de xeonllo, pero podo decir que levo toda a vida vencellada ao fútbol. Ademais, son deportivista desde que nacín, así que no momento que se fixo o feminino eu quería estar, tiña que pelexar aínda que fose ese primeiro ano. Cando tiven a oferta para continuar nin o dubidei. Xogar coas túas cores, co escudo, vivir estas instalacións… é impagable.\nComo estás a vivir esta acollida na máxima categoría? Vese na final dos partidos que quedades un bo anaco de tempo coa afección falando, tirando fotos…\nXa na fase de ascenso tiñamos clara a idea de encher Abegondo. En cada partido está a bancada repleta e a afección dá o seu apoio cando as pernas non funcionan. Isto supón un orgullo e unha responsabilidade. Como estou estudando para mestra levo a educación no sangue, encántame traballar coa rapazada e reparo moito na transmisión de valores. No primeiro partido tirei media hora con fotos, autógrafos… penso que é unha forma de agradecer o apoio e ser coherente: se quero que haxa nenas que xoguen a este deporte debo estar con elas, que vexan o que loitamos para que se poidan dedicar a isto.\nFalando desa loita, a finais de 2019 todas as xogadoras da Primera Iberdrola convocastes a única folga da historia do fútbol feminino. Que repercusión vai ter este fito?\nAgardo que se solucione e que non teñamos que voltar a tomar esa medida. Para nós non resulta agradable porque amamos este deporte e queremos practicalo, e para poder facelo queremos eses dereitos e, por suposto, deberes. Logramos moitos avances nos últimos anos: antes eu pagaba por xogar, agora cobro por xogar. Ademais, o Dépor non é dos equipos peor posicionados para cumprir eses mínimos que esiximos.\nDesde a túa experiencia, como evoluciona o fútbol femenino?\nAgora hai unha explosión e hai un montón de equipos. Como anécdota, cóntovos que cando fora adestradora dos equipos de sub-15 e sub-12 da Coruña alucinaba coa cantidade de nenas que estaban xogando. Isto vai a máis. Iso é grazas á visibilidade, a que haxa referentes mulleres. Eu teño un referente home porque non había na miña época. Esa visibilidade fai que as nenas xoguen e que os pais apoien. Imos en bo camiño.\nPara lograr esa visibilidade sería mellor xogar en Riazor?\nTemos que entender que non é o mesmo estar en Abegondo con 2.000 persoas que en Riazor coa mesma cantidade de xente. No partido da selección española feminina -maior rexistro histórico- só se encheu o primeiro anel, e non se ve o que se vive en Abegondo. Seguramente haxa algún partido en Riazor, algo moi sinalado, e para iso hai que atraer xente: xerar moita publicidade, agasallar entradas a equipos e unha campaña moi potente para encher os máis de 30.000 asentos.\nPodemos soñar con chegar algún día a esas cifras do masculino?\nCreo que si, o que pasa é que imos pouco a pouco xerando expectación. No caso do Dépor ABANCA estamos conseguido algo moi difícil: encher Abegondo no cuarto ano de existencia. Considero que a Primera Iberdrola é un espectáculo que vai enganchando cada vez a máis xente.\nAgora que estás na túa madurez profesional no deporte, como combinas estudos e traballo? Que acabará pesando máis no futuro?\nAgora mesmo traballo, estudo e adestro. O ano pasado tiña catro traballos, agora relaxei porque o corpo o necesitaba. Quédanme poucos anos xogando ao fútbol, estou cumprindo moitos soños pero sei que queda pouco e que teño que prepararme para o futuro. As mulleres non podemos vivir do fútbol, por iso estou estudando para ser mestra de Educación Infantil, e se podo rematar a miña carreira como técnica, estupendo. De feito, son adestradora a nivel 2 federativo, terei o título nacional e académico. Quero seguir no mundo do fútbol, é a miña forma de permanecer vencellada, e se pode ser neste club mellor que mellor. De pequena dixen que quería xogar no Dépor e así ocorreu.\nTERE. A herdeira do fútbol e dos valores modernos\nNome: Teresa Abelleira\nData de nacemento: 9/1/2000\nPracticaches fútbol sala, atletismo… e ao final quedaches co fútbol. Que che dá esta disciplina?\nO fútbol proporciona momentos que non vas esquecer nunca: o respeto no vestiario, aprender a conciliar coas compañeiras… destacaría a visión de grupo sobre todo. O Dépor, en concreto, está brindándonos opcións desde que cheguei ao club. Ofrecéronme contrato profesional, a oportunidade para seguir medrando e os mellores medios á nosa disposición. Cada ano ves que dan un paso máis en canto a campo, recursos… e os equipos que veñen de fóra notan isto.\nComo se asimila estar nas primeiras posicións na táboa?\nNinguén o agardaba pero… se o pensas dis: e por que non? Hai moito traballo detrás, somos un grupo moi unido e completo; merecémolo aínda que sabemos que debemos seguir traballando.\nPrecisamente, sodes un vestiario no que se combina veteranía e mocidade.\nSí, e aprendemos moito entre nós. Logo atopas cualidades que non teñen que ver coa idade: por exemplo, de Alba Merino -a máis veterana como profesional- vemos que é a máis espelida. Xúntanse as ganas das maiores por non rematar a súa carreira e a ilusión das pequenas por querer chegar a ser alguén dentro deste deporte.\nSoñas con xogar en Riazor?\nSi, por que non? A tempada está a darse ben para disputar un partido en Riazor. Iso si, ten que haber máis demanda de afeccionados, sodes quen o debe pedir, porque se o estadio vai estar baleiro non loce igual. Estamos cómodas en Abegondo, pero Riazor sería mellor. Unha entrada como a da selección feminina (maior fito histórico con 10.444 espectadores) podería lograrse.\nÉnchense estadios de 2ªB e mesmo de Terceira na modalidade masculina… porén, critícase a calidade do fútbol feminino\nSábeme mal que ás veces se faga a comparativa co Dépor masculino. É o mesmo club, as mesmas cores, e tampouco considero que sexa válido dicir que xoguen as rapazas en lugar dos mozos. Hai que apoiar os dous por igual. Respecto aos comentarios sobre a calidade, penso que a técnica atópase tanto nos homes como nas mulleres, e que o físico é o único que nos diferencia polas nosas constitucións. Calquera que vexa fútbol feminino e masculino sábeo, o resto son parvadas.\nCal é a túa proxección profesional soñada?\nPrimeiramente, que academos os nosos dereitos. Non podemos ficar só no bum destes últimos anos. O meu obxectivo a curto prazo é consolidarnos en Primeira, algo xa medio feito. Teño un posible mundial sub-20 e ogallá estea entre as elixidas, e… quen non quere ir á selección absoluta? Son nova, teño que seguir traballando, encantaríame estar moitos anos aquí, crecendo co club. Por que non soñar con algo máis grande cada vez?\nTi en concreto estás espertando moita atención cos tiquitacas, canos… Como xeras iso no terreo de xogo?\nSon accións de dous ou tres segundos, moi rápidas e que case nin reparas nelas. Sáenche grazas á confianza que tes, a que che dan as túas compañeiras, o teu adestrador… e o ambiente diario.\nXa es un referente para as nenas máis novas e mesmo para as adultas. Como vives esa vertente social do deporte?\nDesde o primeiro partido contra o Espanyol alucinamos coa recepción, sobre todo vendo a xente tan metida no partido. Hai un abismo entre un público calado e un que presiona e anima. As bancadas non chegan e mesmo a afección ten que poñerse arredor do campo, seica hai que coller sitio cunha hora de antelación. Por outra parte coido que o fútbol feminino, contra o que acontece no masculino, ten a característica de que nunca vai haber xestos desagradables. Temos que estar moi orgullosas diso.\nOutro motivo para estares orgullosa: en case todos os partidos en Abegondo, ademais dese ambiente respectuoso, tamén hai unha bandeira LGTB na bancada. A relación coa túa moza é pública, mais non resulta o habitual. Como podemos apostar pola diversidade sexual no deporte?\nA miña relación obtivo repercusión tras unha chamada dun xornal ao ver un vídeo que colguei nas redes sociais. Por desgraza aínda segue sendo necesario publicar estas historias. Trátase como un tema tabú que non todo o mundo ve ben. Resulta absurdo, somos persoas que namoramos doutra persoa, nin do seu sexo nin do seu DNI. Gustoume que se coñecese porque aínda hai xente que non é capaz de saír do armario no seu traballo, coa súa familia… e sería estupendo se podo supoñer unha oportunidade para que máis nenas ou adultas se animen a facelo e que non lle teñan medo á súa sexualidade.\nALBA MERINO. A experiencia da debutante máis nova da Liga\nNome: Alba Merino\nData de nacemento: 15/5/1989\nProcedencia: Guadiana (Badajoz)\nDebutaches na antiga Superliga converténdote na xogadora máis nova do rexistro histórico. Como viviches a evolución do fútbol feminino?\nComecei en 2003, cando tiña catorce anos, en Puebla (Extremadura). Agora é practicamente imposible debutar con esa idade. Gustaríame lembrar con maior precisión ese momento, xa que o vivín con demasiada naturalidade. En total, co único ano en Segunda co Dépor ABANCA, levo dezaseis tempadas. En canto á evolución, esta anécdota reflicte moi ben a situación: cando comecei a xogar pedíalle o teléfono a algún directivo para chamar aos meus pais e indicarlles o resultado. Agora poden seguirnos minuto a minuto en case todos os partidos, ben por emisión televisiva ou a través das redes sociais.\nSodes unha xeración que está vivindo grandes avances, pero tamén grandes loitas como a folga de futbolistas de finais de 2019.\nNos últimos dous anos houbo un bum do fútbol feminino e vimos que podíamos esixir os nosos dereitos. Fixemos forza presentándonos absolutamente todas á folga. É algo digno para nós, nin máis nin menos.\nE agora que a cidade deportiva de Abegondo está chea, queda pedir un espazo en Riazor?\nSentímonos moi arroupadas en Abegondo e Riazor quedaría grande. Aínda así, seguramente haberá algún partido alí e veremos como resposta a afección. Eu xogaría encantada en Riazor se tivésemos ese respaldo, o mesmo que houbo coa selección feminina absoluta.\nComo pensas que se pode favorecer esa asistencia a Riazor?\nDesde que se promocione ben ata que teñamos un día con sol, bos resultados detrás… e se o equipo rival resulta chamativo, coido que podería saír ben.\nNos partidos en Abegondo chama a atención a diversidade do público nas bancadas e a ausencia de insultos.\nAquí vívese como unha festa, con bo ambiente. A xente pásao ben e divírtese, é unha gozada. Cheguei a Coruña tras descender co Santa Teresa, cuns ánimos moi baixos. Vivir isto está dándome a vida: ves todo cheo, con xente nos laterais e na banda porque non se cabe nas bancadas…\nE como estás vivindo na Coruña?\nAgás polos corenta días que houbo seguidos chovendo… moi ben. É unha cidade tranquila, pequena e bonita que ao mesmo tempo ten de todo.\nEs unha das veteranas do vestiario, graduada en Educación Primaria e cun máster en Discapacidade Intelectual. Como ves o teu futuro profesional?\nAgardo xogar uns anos máis mentres as pernas resistan. Logo quérome dedicar ao ensino, así que prepararei unha oposición a non ser que dea un xiro para converterme en adestradora.\nMAYA: A conexión Toquio-Abegondo\nNome: Maya Yamamoto\nData de nacemento: 5/2/1993\nProcedencia: Toquio (Xapón)\nLevas catro anos en España. Primeiro en Valencia, logo Zaragoza e por último, na Coruña. Como se produciu ese periplo?\nSi, pasei de máis calor a máis frío... En Xapón xogaba na universidade, pero quería marchar fóra do meu país. Grazas á mediación dunha amiga que traballaba en Barcelona como xornalista animeime a probar co Valencia. Tras ese primeiro adestramento xa me propuxeron fichar. Pasei unha tempada alí e outra en Zaragoza antes de chegar á Coruña.\nCal foi o cambio cultural máis salientable?\nSen dúbida, a hora da comida. O almorzó é máis ou menos igual, pero o xantar e a cea son unha loucura para min. O primeiro ano en España custoume moitísimo habituarme porque tiña que cear case ás doce da noite, despois do adestramento.\nQue che parece A Coruña?\nEncántame todo salvo o tempo. Alucino coa xente e a ilusión que amosan no equipo, tanto no campo como na rúa. Nótase que nos queren, paran a tirar fotos con nós, e ser conscientes de tanto agarimo fainos máis fortes.\nSabes algunha palabra en valenciano. Xa caeu algunha en galego?\nPolbo, por suposto, e peixe. Dígoche que o primeiro ano en España non sabía nin unha palabra do idioma! Foi outro grande reto.\nComo ves a evolución do fútbol feminino e a túa carreira profesional?\nEn España vívese con moita paixón, por iso quero quedar aquí, e iso que fun internacional coa selección do meu país. O nivel técnico das xogadoras evolucionou moitísimo e tamén vexo máis apoio por parte das federacións, aínda que seguimos precisando cambios a mellor.\nGABY. 1,79 metros de goleadora\nNome: Gabriela Antonia García Segura\nData de nacemento: 2/4/1997\nProcedencia: Tunapuí (Venezuela)\nEs unha das maiores goleadoras da máxima categoría dentro dun equipo recén ascendido, parabéns.\nNon contabamos con subir de categoría e estar tan ben na táboa. É algo que se mo tivesen preguntado ao principio da pretempada non o diría. Isto vén motivado polo traballo que estamos a facer e porque o vestiario é sólido. Síntome motivada se podo contribuír un pouco máis ao equipo cos meus goles e seguir medrando todas xuntas.\nCando descubriches que te podías dedicar profesionalmente ao fútbol?\nHai unha grande diferenza co fútbol masculino, porque case calquera xogador pode ubicarse en categorías de todo tipo. Existen poucas deportistas que poidan vivir disto, e agardo que evolucionemos a algo máis do que temos a día de hoxe.\nEs internacional coa selección de Venezuela e contas cun amplo percorrido en distintos equipos. Que supón o fútbol para ti?\nÉ parte da miña vida, o meu traballo: ao que teño que poñerlle máis empeño sendo o máis profesional posible. Un erro podería poñer en perigo o meu posto, así que trato de facer que cada día sexa mellor que o anterior.\nEn que vos beneficiou a folga de xogadoras de finais de 2019?\nNon se falaron os puntos claros. Agardaremos a ver se cumpren todo o prometido e comprobaremos que se soluciona realmente. Aínda así, véxoo con optimismo, xa que constatamos que se todas nos apoiamos seremos máis fortes.\nComo estás a vivir a acollida da Coruña co Dépor ABANCA?\nMarabillosa, un soño. Cada partido hai máis persoas e isto supón un motivo para seguir traballando. Tedes unha cidade moi tranquila, e debo dicir que estou encantada coa comida, e iso que non tiña moi claro o de comer polbo polo seu aspecto, pero recoñezo que está boísimo.


DOG Núm. 46 Luns, 9 de marzo de 2020 Páx. 15303\nA Lei orgánica 2/2006, do 3 de maio, de educación, establece na súa disposición adicional sexta, punto 2, a facultade das comunidades autónomas para ordenaren a súa función pública docente no marco das súas competencias, respectando, en todo caso, as normas básicas contidas no número 1 da propia disposición.\nO Decreto 244/1999, do 29 de xullo, polo que se regula a cobertura de diversas prazas por funcionarios públicos docentes que impartan ensinanzas de niveis non universitarias, establece no seu artigo 2 que, cando unha praza docente de nivel non universitario queda vacante ou eventualmente non estea ocupada, poderá ser cuberta, en comisión de servizos de carácter voluntario, con persoal funcionario docente que reúna os requisitos para o seu desempeño.\nPor Orde do 30 de abril de 2007 regulouse a adscrición de forma temporal, en comisión de servizos e por petición da interesada ou interesado, dos funcionarios dos corpos docentes en centros dependentes da Consellería de Educación e Ordenación Universitaria, en atención a situacións persoais especiais por motivos de saúde.\nA Lei 39/2015, do 1 de outubro, do procedemento administrativo común das administracións públicas, establece a obriga de relacionarse electronicamente coa Administración aos seus empregados/as para os trámites e actuacións que realicen con elas por razón da súa condición de empregados/as públicos/as. Por esta razón, resulta preciso proceder á aprobación dunha nova orde que regule o procedemento atendendo a obriga establecida na citada lei.\nPola súa vez, ademais de abordar a obrigatoriedade do emprego de medios electrónicos, resulta necesario modificar a anterior regulación en relación coas persoas solicitantes, os requisitos de participación, o prazo de presentación de solicitudes e a documentación que se debe presentar no procedemento. Así, a nova orde inclúe entre as persoas solicitantes o persoal laboral docente dependente da Consellería de Educación, Universidade e Formación Profesional e o persoal funcionario de carreira dos corpos docentes regulados na Lei orgánica de educación dependentes doutras administracións educativas que estea en situación de servizo activo.\nNa súa virtude, no uso da autorización conferida pola disposición derradeira primeira do Decreto 244/1999, do 29 de xullo,\nArtigo 7. Informe\n1. As unidades de persoal das xefaturas territoriais da Consellería de Educación, Universidade e Formación Profesional verificarán que as persoas solicitantes reúnen os requisitos establecidos no artigo 4 da presente orde e facilitarán á inspección médica o acceso ás solicitudes electrónicas para a análise da documentación presentada.\n2. As unidades de persoal e a inspección médica da xefatura territorial poderán requirir á persoa interesada que complete a documentación presentada ou que emende os defectos desta.\n3. A inspección médica da xefatura territorial onde preste os servizos efectivamente a persoa solicitante, segundo o teor da documentación presentada e/ou, de ser o caso, da comprobación de datos e de calquera outro documento ou historial clínico que puider constar nos arquivos da xefatura territorial e que se considere pertinente, así como dos recoñecementos, inspeccións ou outras circunstancias e actuacións que se consideren oportunas para acreditar a veracidade da enfermidade alegada ou da gravidade desta, emitirá o informe correspondente, que terá carácter preceptivo.\n4. Para a emisión deste informe, as persoas interesadas deberán estar localizables pola inspección médica correspondente por se fose necesario completar o devandito informe ou concertar unha entrevista para apreciar mellor as circunstancias que poidan concorrer na persoa solicitante. O incumprimento desta condición pola persoa interesada poderá dar lugar á perda dos seus dereitos.\nNos anos en que se convoque o concurso xeral de traslados de ámbito estatal e se resolva por corpos en distintas datas, o prazo será de dez días hábiles contados a partir do día seguinte ao da publicación da resolución do último concurso de traslados no Diario Oficial de Galicia.\nUnha vez emitido o correspondente informe pola inspección médica, as solicitudes someteranse a informe preceptivo da comisión de valoración que se constituirá para o efecto na Consellería de Educación, Universidade e Formación Profesional integrada:\n– Pola persoa titular da Subdirección Xeral de Recuros Humanos ou persoa en quen delegue, que a presidirá.\n– Por ata un máximo de catro persoas funcionarias da Dirección Xeral de Centros e Recursos Humanos, con categoría de xefatura de servizo ou xefatura de sección.\n– Un mínimo de dúas inspectoras ou inspectores médicos.\n– Unha persoa funcionaria da Dirección Xeral de Centros e Recursos Humanos, que actuará como secretario/a.\nArtigo 12. Resolución provisional e reclamacións\nUnha vez sometidas as solicitudes ao informe preceptivo da comisión de valoración, a Dirección Xeral de Centros e Recursos Humanos publicará na páxina web www.edu.xunta.gal a resolución provisoria.\nA resolución definitiva que declare a procedencia ou improcedencia da concesión da comisión de servizos por motivos de saúde será ditada pola persoa titular da Dirección Xeral de Centros e Recursos Humanos, logo da proposta da comisión de valoración, e será publicada na páxina web www.edu.xunta.gal.\nA resolución pola que se declare a procedencia da comisión de servizos por motivos de saúde non implica a adxudicación de praza por este motivo no concurso de adxudicación de destinos provisionais, que estará supeditada, en todo caso, á existencia de vacante.\nO prazo máximo para resolver e notificar a resolución non poderá exceder os cinco meses, contados a partir da data de finalización do prazo de presentación de solicitudes.Transcorrido o dito prazo sen se ditar resolución expresa, as solicitudes poderán entenderse rexeitadas por silencio administrativo.\nContra a resolución ditada, a persoa interesada poderá formular recurso potestativo de reposición no prazo dun mes ante a Dirección Xeral de Centros e Recursos Humanos, de acordo cos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo no prazo de dous meses contados a partir do día seguinte ao da publicación, de conformidade cos artigos 8.2, 14 e 46 da Lei 29/1998, do 13 de xullo, reguladora da xurisdición contencioso-administrativa.\nArtigo 14. Adxudicación de destino\nTerán prioridade na adxudicación de destinos as comisións de servizos en atención a situacións persoais especiais por motivos de saúde pola situación persoal do propio persoal docente sobre o persoal docente que teña concedida a mesma comisión pola situación da persoa familiar. Pola súa vez, as comisións de servizos en atención a situacións persoais especiais por motivos de saúde terán prioridade na adxudicación de destinos sobre as comisións de servizos por razón de conciliación da vida familiar e laboral.\nArtigo 15. Toma de posesión\n1. A toma de posesión será a que dispoña a Consellería de Educación, Universidade e Formación Profesional nas súas normas reguladoras do comezo do curso.\n2. Cando a toma de posesión coincida coa toma posesión doutro destino adxudicado por concurso de traslados, tomarase posesión e cesamento nominal deste último, para os únicos efectos da reserva do posto de traballo, incorporándose ao destino adxudicado por comisión de servizos cos efectos económicos e administrativos previstos no parágrafo anterior.\nArtigo 16. Seguimento e avaliación\nAs comisións de servizo concedidas por motivos de saúde serán obxecto de avaliación e seguimento durante a súa pervivencia, analizando a evolución da situación que lles deu orixe, na forma que se determine.\nOs datos persoais recadados neste procedemento serán tratados na súa condición de responsable pola Xunta de Galicia-Consellería de Educación, Universidade e Formación Profesional coas finalidades de levar a cabo a tramitación administrativa que derive da xestión deste procedemento e a actualización da información e contidos da Carpeta cidadá.\nO tratamento dos datos baséase no cumprimento dunha misión de interese público ou no exercicio de poderes públicos, conforme a normativa recollida na ficha do procedemento incluída na Guía de procedementos e servizos, no propio formulario anexo e nas referencias recollidas en https://www.xunta.gal/informacion-xeral-proteccion-datos. Con todo, determinados tratamentos poderán fundamentarse no consentimento das persoas interesadas, circunstancia que se reflictirá no devandito formulario.\nCo fin de dar a publicidade esixida ao procedemento, os datos identificativos das persoas interesadas serán publicados conforme o descrito na presente norma reguladora a través dos distintos medios de comunicacións institucionais de que dispón a Xunta de Galicia como diarios oficiais, páxinas web ou taboleiros de anuncios.\nPara os efectos desta orde serán tratadas como comisións de servizos as adxudicacións de destino ao persoal funcionario de carreira suprimido ou en expectativa de destino, ao persoal nomeado funcionario en prácticas pendente de nomeamento como persoal funcionario de carreira, ao persoal funcionario interino e ao persoal laboral docente.\nO persoal docente suprimido, desprazado, o persoal funcionario de carreira en expectativa de destino, o persoal nomeado funcionario en prácticas pendente de nomeamento como persoal funcionario de carreira, e o persoal funcionario interino a que se lle conceda unha comisión de servizos en atención a situacións persoais especiais por motivos de saúde deberá realizar, ademais da solicitude de comisión de servizos, unha solicitude ordinaria.\nDisposición transitoria única. Requisito de solicitude de prazas no concurso xeral de traslados\nO artigo 4.2 desta orde en relación coa obrigatoriedade de ter solicitado praza no último concurso de traslados para a localidade ou localidades en que se solicita a comisión de servizos será de aplicación a partir do curso académico 2020/21.\nQueda derrogada a Orde do 30 de abril de 2007 pola que se regula a adscrición de forma temporal, en comisión de servizos e por petición da interesada ou interesado, dos funcionarios dos corpos docentes en centros dependentes da Consellería de Educación e Ordenación Universitaria, en atención a situacións persoais especiais por motivos de saúde.\nDisposición derradeira primeira. Modificación da Orde do 7 de xuño de 2018 pola que se ditan normas para a adxudicación de destino provisional entre o persoal docente pertencente aos corpos de inspectores de Educación, catedráticos e profesores de ensino secundario, profesores técnicos de formación profesional, catedráticos e profesores de escolas oficiais de idiomas, catedráticos e profesores de música e artes escénicas, catedráticos e profesores e mestres de taller de artes plásticas e deseño, e do corpo de mestres, que non teñan destino definitivo na Comunidade Autónoma de Galicia, aos que resultan desprazados por falta de horario, ao persoal a que se lle conceda unha comisión de servizos por concelleira ou concelleiro, por motivos de saúde ou por conciliación da vida familiar e laboral, ao persoal interino e substituto e ao persoal funcionario de carreira que solicite o reingreso no servizo activo (ED002B)\nModifícase o punto 2, parágrafo cuarto, do artigo 2 da Orde do 7 de xuño de 2018 pola que se ditan normas para a adxudicación de destino provisional entre o persoal docente pertencente aos corpos de inspectores de Educación, catedráticos e profesores de ensino secundario, profesores técnicos de formación profesional, catedráticos e profesores de escolas oficiais de idiomas, catedráticos e profesores de música e artes escénicas, catedráticos e profesores e mestres de taller de artes plásticas e deseño, e do corpo de mestres, que non teñan destino definitivo na Comunidade Autónoma de Galicia, aos que resultan desprazados por falta de horario, ao persoal a que se lle conceda unha comisión de servizos por concelleira ou concelleiro, por motivos de saúde ou por conciliación da vida familiar e laboral, ao persoal interino e substituto e ao persoal funcionario de carreira que solicite o reingreso no servizo activo (ED002B), que queda redactado como segue:\n«Ao persoal docente interino que supere o procedemento selectivo noutro corpo ou noutra especialidade e que tivese concedida unha comisión de servizos por razón de saúde non lle será tramitada esta solicitude. No entanto, empregarase a solicitude ordinaria de participación que está obrigado a formular este persoal logo de superar o procedemento selectivo, excepto a parte relativa á participación forzosa por provincias, para participar ademais cunha solicitude de comisión de servizos de saúde».


A Aula de Teatro de Baiona-Teatro do Grilo abre o prazo de matrícula para o curso 2019/2020. As clases, que comezarán en outubro e estarán impartidas por Mónica Sueiro, desenvolveranse no Auditorio V Centenario.\nMaxín Teatro (12 a 15 anos. Teatro para adolescentes), 18:00 a 20:00 horas.\nObradoiro de Interpretación (Adultos), 20:00 a 22:00 horas. Posibilidade de facer grupo pola mañá de 11:00 a 13:00 horas.


Historias de meu: 01/12\nOutra semana de adestramentos no peto. Tocaba semana de recuperación e a verdade é que o foi. Rodaxes un pouco máis curtas e series tamén menos esixentes das que ademais saín moi contento.\nPara evitar a monotonía de correr por Castrelos tratei de buscar recorridos alternativos e atopei o paso de Bouzas, non está totalmente alumeado pero o suficiente se a noite non é moi pechada polo que creo que visitarei esa zona máis veces. As series do mércores fíxenas en Castrelos acopañado de Xan que está a se preparar para Vig-bay e que decidiu cambiar as súas series de dous mil por acompañarme nas miñas de 3x10'. O xoves rodaxe de novo por Castrelos. Como me aburría dar tantas voltas fixen os derradeiros dez minutos polas rúas de Vigo, mala decisión pois era noite de bastante tráfico. O sábado por motivos de traballo fixen o meu adestramentos máis tarde do habitual e tiven que aproveitar o tempo ao máximo, foron 10x2' que fixen na zona de Samil-Alcabre-Bouzas, pertiño da casa para non perder moito tempo.\nDomíngo , é o día que aproveito para atoparme cos meus compañeiros de equipo e de aventura parisina. Tocaban oitenta minutos e saíronme oitenta e tres, mellor que hai dúas semanas xa que daquela. no mesmo circuíto, fixera pouco máis de hora e media, se ben por entón andaba arrastrando un catarro.\nEmpezo a atoparme ben e as sensación son cada vez mellores. Apunteime á media do Ribeiro que será outra boa proba para comprobar o meu progreso.\nPublicado por XOSE CARRERA ás 21:30 Ningún comentario:\nEtiquetas: Maratón de París, O Ribeiro\nTerceria semana de duro adestramento e os quilómetros e as pernas empezan a pesar moito. En acumular quilómetros e facer cambios de ritmo é no que estou agora. As series son por suposto o que máis me está a custar, sobre todo as longas xa que as estou facendo entre semana , mentres que as curtas as fago o sábado, ao contrario do que viña sendo habitual nos anteriores plans que seguín. Probarei un par de semanas máis, se vexo que non dou feito pode que cambie a orde, xa se verá.\nPara rematar a semana acudín coa familia tanina á Media Maratona Manuela Machado de Viana do Castelo. Non sabía como me ía sair, nin idea de como podía estar de forma, levo moi poucos adestramentos e nin de lonxe estou para facer unha boa marca. Por isto saín tranquilo coa intención de facer un adestramento de "calidade", unha rodaxe en compañía de moita xente. E podo dicir que estou satisfeito, moi satisfeito de como me saíu a cousa. Fun sempre cómodo, máis preocupado da miña musculatura, moi cargada, que dos tempos. Así fun ata o km 16 onde decidín cambiar e apretar un pouco. Setinme cómodo e isto é o que me fai saír contento .Rermatei en 1:30:35, lonxe das miñas mellores marcas, pero dentro do que daba por bo neste día.\nRemato a semana con 75 km nas pernas. A vindeira é de recuperación e iso espero que sexa.\nA seguinte proba será a Media maratón do Ribeiro o 19 de febreiro, para esa espero estar un pouco mellor.\nCando hai que estar en forma é o 15 de abril!\nPublicado por XOSE CARRERA ás 19:24 Ningún comentario:\nPrimeira semana do novo ano e empezo forte. Nesta semana fixen 61 km. de adestramento e iso que aínda non empecei con plan específico de preparación para o maratón de París . Durante a semana quixen afacerme a adestrar os cinco días que teño previsto facer de aquí ao 15 de abril e comprobar como reacciona o meu corpo. Rodaxes vivas, rodaxes suaves, series, tirado longa e competición todo na mesma semana.\nAs sensacións son moi boas, despois de ter que descansar polas molestias do nocello esquerdo estas case desapareceron, teño a zona un pouco cargada despois de tres días seguidos de adestramentos pero lonxe das molestias que tiña antes.\nPara rematar a semana participei na primeira edición da correndo por Vigo ( no barrio de Teis , Vigo). Unha proba nova de case 8 Km. e bastanter dura para meu gusto por que tiñamos que dar dúas voltas por un circuíto que tiña unha subidiña ben xeitosa, cousa que non é do meu agrado, pásoo mal nas costas e nesta carreira xa lle chegaba coas que tiña. A pesar de ter adestrado moito na semana e do perfil da proba as sensacións coas que rematei foron moi positivas, competín ben e fixen 30:01 rematando no posto 101 .\nAquí deixo a miña carreira.\nOs resultados da carreira : I Correndo por Vigo .\nPublicado por XOSE CARRERA ás 18:52 Ningún comentario:\nEtiquetas: Correndo por Vigo., Maratón de París


A Galiza acolle mobilizacións e actos impulsados polo feminismo e outras institucións\nA loita contra a violencia machista volve ocupar o espazo público (Europa Press).\nRedacción 19:46 do 24 de novembro de 2021\nO feminismo galego volverá ocupar rúas, prazas e palcos da Galiza este 25-N para denunciar todas as formas de violencia que sofren as mulleres. É unha das data de reivindicación histórica e internacional, unha expresión de forza que gozará de múltiples réplicas por todo o territorio.\nColectivos feministas, institucións públicas e organizacións sindicais promoven este 25-N actos e mobilizacións contra a violencia machista; "a temperanza, a complicidade, a pasividade e a acción directa" da sociedade patriarcal ante casos de abuso ou agresión sexual, acoso no traballo, violencia física, psicolóxica ou institucional e asasinato, salientan desde a Marcha Mundial das Mulleres.\nSentada en Políticas (USC)\nAs organizacións estudantís URXE! e Xuntxs por Políticas da USC convocan unha sentada diante da facultade en horario de mañá e tarde ás 12 e ás 17 horas coincidindo coa denuncia dunha situación de acoso por parte dun alumno do centro que a universidade está a investigar.\nviolencia machista Feminismo 25-N mobilizacións


Renda 2015: se Facenda non devolve en prazo, como reclamo? | Consumer\nRenda 2015: se Facenda non devolve en prazo, como reclamo?\nDespois do 31 de decembro, a Axencia Tributaria debe incluír na devolución da renda o interese por demora\nData de publicación: Mércores, 28deDecembrode2011\nO Imposto sobre a Renda das Persoas Físicas (IRPF) é, xunto co IVE, un dos principais impostos do sistema tributario español. Cada ano, na Campaña da Renda, millóns de declaracións son negativas, isto é, con dereito a devolución. Pero, como se pode reclamar cando Facenda non devolve en prazo? Como se explica a continuación, se o fai unha vez pasado o 31 de decembro, a Axencia Tributaria debe incluír na devolución o interese por demora desde ese mesmo momento ata a data en que se proceda á devolución, sen necesidade de reclamalo.\nPrazo de devolución ata o 31 de decembro\nO Imposto sobre a Renda das Persoas Físicas (IRPF) é de carácter persoal, directo e progresivo, e grava as rendas obtidas nun ano natural polas persoas físicas. A Administración Tributaria ten que practicar a liquidación provisional dentro do seis meses seguintes ao termo do prazo establecido para a presentación da declaración.\nIsto significa que as devolucións do IRPF deben realizarse desde o último día establecido para presentar a declaración en prazo ata o 31 de decembro do ano en curso, para quen teñan dereito a devolución na súa declaración da renda. Establécese este período para que Facenda teña tempo de comprobar os datos achegados polos contribuíntes.\nTipo de interese de demora tributario\nEn xeral, a maior parte das devolucións levan a cabo entre os meses de xuño e setembro. Se transcorrido o prazo de seis meses non se abonou a devolución por unha causa imputable á Administración Tributaria, aplícase o interese de demora tributario á cantidade pendente, desde o día seguinte ao que finaliza o prazo ata a data en que se ordene o seu pago, sen necesidade de que o contribuínte o reclame. Este interese por demora era, en 2015 do 4,37% e pasará en 2016 a ser do 3,75%.\nO tipo de interese legal do diñeiro e o tipo de interese de demora están fixados por lei, e actualízanse cada ano pola Lei de Orzamentos Xerais do Estado. O tipo de interese legal do diñeiro utilízase como referencia para as operacións entre os cidadáns e a Administración. Pola súa banda, o tipo de interese de demora tributario regula as relacións entre os cidadáns e a Axencia Tributaria.\nComo reclamar a Facenda\nPara presentar unha reclamación cando a Administración Tributaria non realizou a devolución da renda, hai dúas vías:\n1. O contribuínte pode personarse na Oficina de Facenda, solicitar a información e tramitar unha reclamación por escrito. A vantaxe desta vía é que sempre se pode pedir ao persoal da Administración información sobre o proceso de reclamación.\nAdemais, hai un teléfono de atención, o 901 33 55 33, que está operativo de luns a venres, de 9:00 a 19:00 horas.\n2. Para poder presentar unha reclamación a través da Sede Electrónica da páxina web da Axencia Tributaria, é necesario contar cun certificado electrónico de firma dixital e seguir a ruta desde a páxina principal:\nDesde o apartado Todos os trámites, pícase en Impostos e despois en Imposto sobre a Renda das Persoas Físicas.\nUnha vez alí, accédese á apartado Devolución e desde este punto, se clica na pestana Trámites. Aquí pódense presentar as alegacións, achegar documentos ou xustificantes e contestar requirimentos.\nConsultar o estado da declaración\nDesde a Sede Electrónica da Axencia Tributaria, pódese consultar o estado da declaración.\nEstado de tramitación: significa que a Axencia Tributaria xa recibiu a declaración e está en fase de comprobación dos datos achegados.\nEstado de renda tramitada: refírese a que a declaración xa se aceptou e en poucas semanas o contribuínte recibirá a correspondente devolución da renda.\nEstado de devolución da renda emitida: supón que xa se fixo a transferencia e, nos próximos días, o contribuínte recibirá na súa conta o importe correspondente.\nA devolución da renda realízase na conta que o contribuínte especificou ao encher a declaración de IRPF.\nFases do procedemento de devolución\nSe nunha declaración resulta unha cantidade que se deba devolver, a Administración examina a documentación presentada e contrástaa cos seus datos. O procedemento de devolución conclúe dunha das seguintes formas:\nCando se recoñece a devolución solicitada. O acordo enténdese notificado pola recepción da transferencia bancaria ou dun cheque. Cando a devolución recoñecida sexa obxecto de retención cautelar total ou parcial, notifícase a adopción da medida cautelar, xunto co acordo de devolución. Con todo, o recoñecemento da devolución non impide a posterior comprobación da obrigación tributaria mediante o procedemento de investigación.\nCando se paraliza o procedemento por causa imputable ao contribuínte, a Administración advertiralle de que, transcorridos tres meses, pode declarar a caducidade do mesmo.\nPolo inicio dun procedemento de verificación de datos e inspección.\nNo entanto, pódese presentar un recurso de reclamación económico-administrativa, que debe dirixirse ao órgano administrativo que ditou o acto reclamable. O prazo é dun mes desde o día seguinte á notificación do acto impugnado.\nPor que Facenda non devolve en prazo\nOs abonos das declaracións da renda con resultado a devolver realízanse mediante procedementos informáticos. Con todo, hai motivos que inflúen na rapidez coa que Axencia Española de Administración Tributaria realiza a devolución da renda:\n1. Tramítase antes a devolución cando se confirma o borrador tal e como o envía a Axencia Tributaria xa que, neste caso, non son necesarias maiores comprobacións e o pago efectúase de forma case automática, no prazo aproximado dun mes.\n2. Se se realizan modificacións no borrador ou se opta por facer a declaración de IRPF á marxe de Facenda, os datos que se consignan nela deben coincidir coa información da Axencia Tributaria en canto a conceptos e cantidades.\n3. Despois abónanse as declaracións que se levaron a cabo por vía telemática.\n4. Por último, tramítanse as declaracións que se realizaron de forma manual, a través das oficinas da Axencia Tributaria ou das sucursais bancarias.\nUn atraso esaxerado na tramitación pode facer supor que a declaración está conxelada, debido a que se detectou unha fraude, faltan datos, hai datos incorrectos, etc.\nOs importes a devolver que excedan os 4.000 euros examínanse de maneira minuciosa e tardan máis en completarse. Ademais, abónanse primeiro as cantidades máis pequenas para chegar a un maior número de contribuíntes.\nSe a Administración Tributaria aprecia erros ou omisións nunha declaración, pode rectificar o resultado da liquidación efectuada polo contribuínte mediante a correspondente liquidación provisional, na que modifica a contía da devolución solicitada. No caso de que se efectúe esta liquidación provisional, notifícase ao contribuínte (por correo certificado) e leste pode interpor un recurso.\nSe o contribuínte comete un fallo nunha operación aritmética ou nos seus datos persoais, a AEAT avísalle do erro, sen que haxa penalización, posto que se entende que non houbo mala fe. Pola contra, no caso de que se tentou ocultar investimentos ou non se declararon ingresos por rendementos de traballo, etc., Facenda entende que se cometeron erros de modo consciente e abrirase ao contribuínte un expediente sancionador, cuxa contía dependerá do tipo de infracción cometida.\nEn ocasións, Facenda pode tardar máis tempo en revisar unha declaración cando hai unha compensación de saldo entre cónxuxes, inclúense contas correntes das que non é titular o contribuínte ou hai unha compensación de minusvalías en Bolsa. Por outra banda, convén lembrar que as débedas que un contribuínte ten con Facenda ou outros organismos oficiais poden ser motivo de paralización da devolución e, en ocasións, réstase a cantidade debida da que se ía a devolver.\ndeclaración renda renda 2105


Os dous significados das cartas do tarot | Lectura do Tarot - Significados De Tarot\nOs dous significados das cartas do tarot\nO Dous de Espadas Tarot Índice de contidos\nOs dous de espadas en posición vertical\nOs dous de espadas invertidos\nNumeroloxía Simbolismo dos dous das espadas\nVolver ao traxe de espadas\nAs cousas están actualmente nun equilibrio precario no Dous de espadas. Desde o teu punto de vista, pode haber demasiadas incógnitas para tomar medidas neste momento.\nA muller sentada no banco de pedra ten os ollos vendados nos Dous de espadas. Aínda que non ve nada, sostén dúas espadas moi grandes e de aspecto perigoso. Pero ela non está facendo nada.\nA muller dos Dous de Espadas puido ter medo á inacción ou simplemente podería estar esperando o momento adecuado para atacar. Es o suficientemente valente como para descubrilo?\nA súa expresión está completamente en branco. Os brazos están cruzados sobre o corazón.\nUnha das interpretacións de Two of Swords é que se apartou dos seus propios sentimentos e dos seus problemas na vida cotiá.\nPor outra banda, é igual de probable que a muller dos Dous de Espadas só te oculte as intencións mentres planea o seu seguinte movemento.\nNon hai xeito de contalo.\nO título cabalístico da tarxeta de tarot Dous de espadas é restaurado Lord of Peace. Esta paz aínda é fráxil. A correspondencia astrolóxica, Moon in Libra, indica que as emocións seguen a ser elevadas, mentres que a influencia de equilibrio de Libra trata de manter as cousas o máis tranquilas posibles.\nmuller capricornio e home tauro na cama\nAs augas tranquilas detrás da muller no Dous de espadas amosan que as cousas están tranquilas por agora. Pero vendo as rochas dentadas, está claro que as vellas feridas aínda non curaron.\nNo Dous de espadas, o ceo nocturno ilustra o estado actual de escuridade da muller, pero a crecente lúa arroxa luz sobre novas posibilidades: as terras afastadas no outro extremo da auga. Cabalísticamente, tamén simboliza a misericordia divina.\nA túnica branca da muller mostra que encarna a pureza espiritual ou que a persegue.\nAs espadas sen envoltura nunca poden estar en repouso por moito tempo. A muller do Dous de Espadas terá que decidir un curso de acción ao final. Non podes ver os seus consellos, polo que ela non se decidiu.\nVertical Dous de Espadas Significados de Tarot\nNunha lectura de tarot, a tarxeta Dous de espadas mostra que se restableceu a sensación de equilibrio. Pero este equilibrio é imperfecto. Débese facer máis traballo para conseguir unha harmonía duradeira.\nSi, as hostilidades cesaron, pero aínda terá que negociar condicións de paz permanentes. Pode que o último argumento remate, pero iso só porque os dous perderon a voz de todo aquel berro. Mentres tomas un té de herbas calmante, os dous terás que decidir se pasar á rolda inicial ou comezar a reparar o dano.\nDicir que o sentes definitivamente é un bo comezo, pero pode que non sexa suficiente.\nNas Dúas varas, a paz conséguese a través da non acción, pero non no sentido taoísta, onde eliminarse da situación tamén elimina o conflito. Mirando a correspondencia astrolóxica, tampouco é a idea de 'resistencia pasiva' practicada por Martin Luther King e Mahatma Gandhi, que non era en absoluto pasiva. Estes líderes dos dereitos civís buscaron o enfrontamento, pero negáronse a reaccionar con violencia.\nEsta paz baséase na evitación e por iso é tenue. Si, ás veces iso é bo. Por exemplo, se estás nun programa de xestión da rabia, cambiar o interruptor de apagado interno cando te atopas cun disparador pode manterte fóra de moitos problemas. Bo traballo! Segue traballando nese programa. Estás a facer un progreso incrible. Desenvolverás formas construtivas de afirmarte.\nPero ás veces, evitar só demostra que non estás disposto a crecer como persoa. Aquí lémbraselle que a coraxe é unha parte importante do seu desenvolvemento persoal e espiritual.\nA tarxeta de tarot Two of Wands tamén mostra unha comprensión imperfecta da xustiza. A xustiza divina mostrada nos Arcanos Maiores é consciente de todos os feitos e razóns subxacentes e actúa en consecuencia. No Dous de espadas, non coñeces todos os feitos ou podes ignoralos aínda que estean diante do teu rostro.\nA xustiza expresada na tarxeta Two of Swords baséase nunha estraña noción de imparcialidade. Non ten moito que ver coa xustiza.\nLembras de estar ben xunto coa túa irmá, aínda que foi ela a que comezou esa loita? A doutrina de 'Non me importa quen a comezou, os dous teñen problemas' foi empregada polos xefes de familia desde tempos inmemoriais.\nDous dos significados das tarxetas invertidas de Tarot de Swords\nO precario saldo da tarxeta vertical de tarot Two of Swords é só unha solución temporal. Cómpralle o tempo suficiente para elaborar unha solución permanente.\nen que sinal está a lúa actualmente\nÉ como unha férula improvisada aplicada a unha perna rota. Mantén a perna inmobilizada para evitar novas lesións ata que cheguen os sanitarios e o leven ao hospital. Pero aínda tes que ir ao hospital ou a túa perna pode empeorar.\nCando se inviste, a tarxeta do tarot Two of Swords mostra que este saldo chegou ao seu fin.\nÁ fin e ao cabo, esas espadas que sostén a muller parecen bastante pesadas. Non pode mantelos para sempre. Ademais, decidir non tomar ningunha decisión é unha decisión.\nQuizais estiveches traballando demasiadas horas extraordinarias para que poidas manter o nivel de vida da túa familia. Estás a sentir a queimada. Só hai moito que unha muller ou un home poida facer. Levas un tempo estrañado e estresado e traballar todo o tempo empeza a afectar a túa saúde.\nhome de cancro namorado da muller sagitario\nCanto tempo ata chegar ao punto de ruptura?\nRetire a venda. É hora de afrontar a verdade. A súa familia pode aceptar ou non que non poida manter este axitado programa. Deberán escoller entre a casa dos suburbios e o vello e saudable que aman e aprecian.\nEsa é a súa elección.\nA túa elección, por outra banda, é afundir ou nadar.\nCando se invirte, o Two of Swords tamén pode indicar que subestimou a un adversario. É posible que a muller desta tarxeta non estea a pecharse dos seus sentimentos. É moi posible que só te escondera as súas intencións.\nAgora ela Branco a túnica é só o aspecto da inocencia e as vendas ocúltanlle os ollos, as 'fiestras da alma'. Lembre que esas espadas son afiladas.\nEsta auga inmóbil corre moito máis profunda do que pensas no Dous de espadas. Achégate con precaución.\nCorrespondencias metafísicas The Two of Swords Tarot Card:\nSignos do zodiaco : Libra\nCristais curativos : Cuarzo claro\nThe Two of Swords Card & Tarot Numerology\nCabalísticamente, dous refírense ao zodíaco, o gran escenario cósmico no que se toman todas as grandes decisións. Na tradicional Numeroloxía, 2 asóciase coa intelixencia emocional da lúa.\nNo Dous de espadas, estas enerxías combínanse para amosar a necesidade de equilibrar pensamentos e emocións.\ncal é o símbolo de maio\nhome de capricornio na cama cunha muller oncolóxica\nhome sagitario namorado de muller xemelga


O patio das ideas: unha illa nun mar de recortes - Praza Pública\nCultivando no IES CC-BY-SA O patio das ideas\nA crítica que, de maneira constante, se verte sobre o sistema educativo e a dificultade de traballar con menos medios están facendo mella no ánimo e na implicación do profesorado e doutros membros da comunidade educativa. Este é o pano de fondo que, xunto coa inminente aplicación da LOMCE e "outras normas de carácter regresivo", inspirou un grupo de profesionais do ensino para poñer en marcha O patio das ideas, o novo blog de educación de Praza. As autoras deste espazo ven máis necesario ca nunca "abrir un espazo encamiñado a amosar o valioso traballo que se desenvolve no noso sistema educativo, achegando á opinión pública experienicas e propostas educativas innovadoras e comprometidas cos valores propios da educación pública do noso país". Neste patio compartiranse experiencias, recursos, debates e reflexións e está aberto á colaboración de centros, colectivos e organizacións do ámbito educativo. Comezan cun achegamento ao IES Illa de Arousa, "unha illa nun mar de recortes".\nO IES Illa de Arousa comeza o ano 2014 de xeito anómalo: cunha nova dirección nomeada á forza, logo da destitución do director a finais de decembro. O curso comezara xa de xeito accidentado, co retraso de un día pola falta de confirmación sobre a adxudicación ou non de un docente ao centro, o que derivou na sanción ao director. Os apoios recibidos por parte de toda a comunidade educativa, moi especialmente das familias, falan dun traballo no centro, e desde o equipo directivo, coñecido e valorado, así como do rexeitamento a uns recortes que se teñen asañado co instituto.\nDesde a dirección saínte non se quere aparecer como “centro exemplar”, pero as dificultades, e mesmo a imposibilidade, para manter as actividades desenvolvidas ata agora si son exemplo do que as cifras dos recortes moitas veces non son quen de amosar.\nCultura vén de cultivar\nNos recreos o alumnado no só xoga, tamén sacha, limpa as malas herbas, sementa ou colleita\nNos recreos do IES Illa de Arousa o alumnado non só xoga, charla, pasea ou come un bocata. Tamén sacha, limpa as malas herbas, sementa ou colleita segundo corresponda á época do ano. Uns cen alumnos e alumnas, practicamente a metade do centro, colaboran por quendas no mantemento dunha horta ecolóxica e un invernadoiro que, no seu comezo hai xa 5 cursos, foi acollida con escepticismo por parte dalgunha nai do consello escolar. Hoxe forma parte das prioridades que o claustro de profesorado, enfrontado a duros recortes de persoal desde hai varios anos, decidiu manter co traballo voluntario dalgúns docentes e como actividade extraescolar para o alumnado. É que nesta horta non só se cultiva a terra; tamén se cultivan as boas relacións, o que se ten reflectido na convivencia no centro.\nDesde a biblioteca do centro mantivéronse o curso pasado ata tres clubes de lectura, por niveis. Un para 1º e 2º da ESO, outro para 3º e 4º, e outro de adultos para nais, pais ou familiares de alumnado do centro. “Hai dous anos funcionabamos con un único club para todo o alumnado, pero non acababa de callar pola diferenza de idade”, explica a responsable da biblioteca e profesora de Lingua e Literatura Galega, Fe Souto. “Todos os venres no recreo xuntabámonos dúas profesoras con cada club do primeiro e do segundo ciclo… A unha lectura dedicabámoslle unhas 5 sesións, con adiviñas, xogos de dinamización…”.\nO recorte do profesorado experimentado este curso limitou a atención á biblioteca a servizos mínimos: préstamo de libros nos recreos, e nin sequera en todos. O club de lectura coas familias mantense porque xa se viña realizando de xeito voluntario fóra do horario escolar. Con todo, desde a biblioteca resístense a deixar esmorecer un dos seus proxectos máis entusiastas, polo que este curso acolleron xa “a demanda de moitos rapaces que pedían comentar a película En llamas, adaptación cinematográfica da triloxía de fantasía xuvenil Los juegos del hambre, que leran co club. Falamos das nosas escenas preferidas, do paralelo coa mitoloxía clásica (minotauro, panem et circenses…), da simboloxía do sinsajo… e de moitas cousas máis. Coma sempre, comendo algo de chocolate”.\nPulando pola interdisciplinariedade\nO curso pasado traballáronse os dereitos humanos como proxecto interdisciplinar, ao longo de todo o curso e para todos os niveis. Actividades como a realización de maquetas sobre instrumentos de tortura, a análise da relación entre a arte e os dereitos humanos, as condicións infrahumanas nas que se realiza a extracción de minerais en moitas partes do planeta, os dereitos lingüísticos dos pobos, a dramatización da obra Os Papalagui coa súa visión crítica da civilización occidental desde a perspectiva dun suposto xefe samoano, bailes cooperativos… Unha chea de propostas deixaron cumprida evidencia de que traballar de xeito interdisciplinar non só multiplica a aprendizaxe senón que se converte nun verdadeiro eixe dinamizador dun centro.\nA execución dos recortes e a destitución da dirección deixou o proxecto agardando tempos mellores\nDesde a comisión de coordinación pedagóxica propúñanse para este curso afondar nesta liña con novas propostas metodolóxicas interdisciplinares. Pretendíase introducir a aprendizaxe cooperativa de maneira transversal a varias materias. Porén, a execución dos recortes anunciados, xunto coa destitución do equipo directivo, deixou este proxecto metido na gabeta, agardando tempos mellores para a educación.\nA destitución da dirección, un castigo exemplarizante\nNa Illa de Arousa ninguén dubida que a destitución do director do seu IES pretende mandar unha mensaxe a todas as direccións: “Na inspección sábese que hai máis centros que non comezaron as aulas o primeiro día por diversas razóns, pero como estas non lle foron comunicadas ás familias… a publicidade foi o que lles importou”. Así de claro o teñen representantes da ANPA, logo de reunírense con César A. Pérez Ares, xefe territorial de Educación en Pontevedra. “Se eu deixo que pase isto, a próxima vez, levántanse todos os centros de Pontevedra”, aseguran que comentou diante das nais e pais. A sinceridade parece ser unhas das virtudes do delegado de Educación. Interpelado na mesma xuntanza por unha nai sobre o que faría el con un fillo que non puidese titular por falta de apoios educativos debido aos recortes, todas as testemuñas da ANPA afirman que respondeu: “que saque o carné”.\nEntre mentres, desde a dirección saínte seguen a alertar das consecuencias da desaparición de desdobres e agrupamentos flexibles: “cos recortes estámonos xogando a titulación de ata 11 alumnos dunha promoción de 50. Once persoas que para nós son algo máis que porcentaxes anónimas. Son rapazas e rapaces que nunha clase de 30 se perden”.\nSeguir lendo O patio das ideas\nUnha actividade no centro CC-BY-SA O patio das ideas\nUnhas 200 baixas sen cubrir e 400 reforzos menos: a falta de profesorado reactiva as protestas no ensino\nOs sindicatos do ensino acusan a Consellería de suspender a chamada de docentes substitutos, agás excepcións, desde o 30 de novembro. Á non cobertura de baixas súmase a non prolongación do programa ARCO e o remate da estadía nos centros de perto de 400 docentes de reforzo\nA práctica habitual de non cubrir baixas de profesorado antes do Nadal complica outro outono coa COVID nas aulas\nmartes 14, decembro 2021\nAnpas, profesorado e sindicatos denuncian que Educación busca "aforrar" evitando chamar persoal substituto que estaría contratado en vacacións. A Consellería retruca dicindo que se cobren "con grande axilidade".


A Xunta renova o convenio de colaboración co Colexio Oficial de Psicólogos para a atención ás mulleres que sofren violencia de xénero | Mulleres en Galicia\nA Xunta renova o convenio de colaboración co Colexio Oficial de Psicólogos para a atención ás mulleres que sofren violencia de xénero\nEste ano o importe do convenio acada preto dos 200.000 euros, o que supón un incremento do 30 por cento respecto á dotación inicial de 2016, que a finais de ano foi aumentada con 45.000 euros máis\nTamén se ofrece atención psicolóxica a homes con problemas de control de violencia no ámbito familiar a través do programa ‘Abramos o Círculo’ con atención psicolóxica especializada e de apoio\nDende o ano 2009, un total de 3.649 persoas foron beneficiadas polo programa de atención psicolóxica e 579 homes foron atendidos grazas ao programa 'Abramos o Círculo'\nSantiago de Compostela, 24 de xullo de 2017.- A secretaria xeral da Igualdade, Susana López Abella, asinou hoxe o convenio de colaboración para a atención psicolóxica das mulleres vítimas de violencia de xénero coa decana do Colexio Oficial de Psicoloxía de Galicia, Rosa Álvarez.\nDende o ano 2009, un total de 3.649 persoas foron beneficiadas polo programa de atención psicolóxica, das cales foron 2.589 mulleres, 924 menores e 136 persoas dependentes. E grazas ao programa Abramos o Círculo, foron atendidos 579 homes con problemas de control da violencia.\nAmbos os dous programas contan cun profesional da psicoloxía que os coordina, e cunha rede de profesionais que levan a cabo a intervención consistente en asistencias e consultas ás persoas beneficiarias, asistencia oral en xuízo por parte das psicólogas e psicólogos do programa. Inclúese ademais no convenio a cobertura da asistencia domiciliaria urxente en caso de morte ou agresións especialmente graves por causa de violencia de xénero, sempre que sexa preciso, e en coordinación co grupo GIPCE (Grupo de Intervención Psicolóxica en catástrofes e Emerxencias), así como a colaboración co Centro Autonómico de Recuperación Integral para Mulleres que Sofren Violencia de Xénero, no apoio terapéutico e psicolóxico das súas usuarias. Tamén establece en ambos programas, e dende o ano 2014, a garantía de acceso ás persoas con discapacidade auditiva e/ou da fala. Ambos programas comprenden ademais a realización de diversas actividades formativas para os psicólogos/as.\nPrograma de atención psicolóxica a mulleres que sufran violencia de xénero e para as súas fillas e fillos menores e outras persoas do seu entorno familiar que vivan ou padezan estas situacións de violencia de xénero.\nEste programa está dirixido a aquelas mulleres que estean a sufrir ou teñan sufrido violencia de xénero, coa finalidade de ofertarlles recursos terapéuticos que lles axuden a afrontar a situación que sufriron e a reforzar a súa autoestima, ademais de ser un apoio na recuperación ou adquisición de habilidades que lles permitan lograr a autonomía e a integración na vida social e laboral, e complementariamente a menores e outras persoas dependentes delas que teñan pasado pola mesma situación. Este programa iniciouse no ano 2004.\nO orzamento destinado no ano 2017 a este programa é de 165.000 euros. No ano 2016 beneficiáronse deste programa 621 persoas: 463 mulleres, 134 menores e 24 persoas dependentes e participaron na intervención un total de 108 profesionais da psicoloxía.\nPrograma de atención psicolóxica a homes con problemas de control de violencia no ámbito familiar, programa denominado Abramos o Círculo.\nEste programa de atención psicolóxica especializada e de apoio está dirixido a homes que adoptan actitudes inadecuadas nas relacións coa súa parella, coa súa familia, e que desexan adquirir novos modos de comportamentos exentos de agresividade. Este programa iniciouse no ano 2001, a través dun convenio entre a Xunta de Galicia e o Colexio Oficial de Psicoloxía de Galicia.\nO orzamento destinado no ano 2017 a este programa é de 34.600 euros. No ano 2016 beneficiáronse deste programa un total de 90 homes e participaron na intervención 75 profesionais da psicoloxía.


Botelo galego, produto tipico de galicia botelo, butelo de galicia, embutido galego botelo\nDenominación local: Botelo Galego ou butelo.\nO Botelo, coñecido tamén nalgunhas zonas de Galicia como Butelo, é o produto cárnico resultante da mestura de, polo menos, un 70 % de costela, con cortizas, espiñazo, magro, queixada e outros ósos con carne, obtidos a partir de despezamentos de porco, convenientemente adubados e embutidos en cegos, estómagos ou vexigas, tamén de porco.\nPosteriormente, sométense a un proceso de afumado con leña de carballo (Quercus robur L.) e de curado.\nA materia prima procederá de machos castrados ou femias que non estean en celo no momento do sacrificio.\nO botelo galego, amparado pola Indicación Xeográfica Protexida, deberá ter unha forma e aspecto exterior definidos pola forma da tripa, coa textura e rugosidades propias dela. A súa forma será ovalada no caso dos cegos e en forma de bolso no caso dos estómagos ou vexigas.\nA tripa non se separará da masa. O envoltorio non terá roturas e estará totalmente recheo coa masa e ben adherido a esta.\nA súa consistencia debe ser firme e compacta ao tacto. Ao corte presentará un aspecto heteroxéneo e non moi ligado. De cor vermello intenso, definido pola materia prima e os condimentos. Non presentará tons amarelados que denoten oxidación. O aroma será intenso a embutido adubado e afumado.\nUnha vez preparado para o consumo, predominará o olor a magro cocido. O seu sabor será agradable, picante e cunha equilibrada relación doce/salgado. A súa textura será fibrosa e non homoxénea, dependendo da porción que se deguste.


Prevención de vermes no corpo humano: métodos e medios - Parazitol\nQue profilaxe se necesita para protexerse dos vermes?\nAta a data, os científicos coñecen preto de 400 especies de varios helmintos. Son capaces de parasitar case todos os órganos e sistemas dunha persoa, causando unha gran cantidade de enfermidades.\nOs vermes teñen medo á limpeza, polo tanto, a principal prevención é observar as normas básicas de hixiene\nSegundo as estatísticas, os parasitos habitan o corpo de cada cuarta persoa no noso planeta, e case todos atopan algunhas especies polo menos unha vez na súa vida. A prevención de vermes segue sendo un dos problemas máis urxentes da medicina moderna. Que medios se poden usar para evitar a entrada de parasitos no corpo humano?\nDependendo dos medios polos que se realiza a prevención de enfermidades helmínticas, pode ser dos seguintes tipos:\nmedicinais ou tradicionais;\nÉ difícil dicir cal destas direccións é a óptima na loita contra os vermes. Todos eles complementan entre si, polo que o mellor efecto obsérvase só cun enfoque integrado.\nMétodos non farmacolóxicos\nObservando regras bastante simples, pode evitar a inxestión de formas invasoras de vermes no corpo. Estes últimos poden entrar no corpo humano das seguintes formas:\ncon comida ou mans sucias;\nao comer alimentos que non foron sometidos a un tratamento térmico adecuado;\nao beber auga deficiente ou de fontes non verificadas.\nVarias veces ao día, despois de vir da rúa ou de interactuar coas mascotas, recoméndase lavar as mans con auga e xabón.\nPolo tanto, a prevención non específica dos vermes consiste nos seguintes puntos:\ncumprimento das normas de hixiene persoal;\ncambio regular de roupa de cama;\nlimpeza oportuna na casa;\nmanipulación adecuada dos alimentos antes do seu consumo;\no uso de auga que cumpra as normas sanitarias e hixiénicas, só de fontes de confianza.\nCrese que as regras de hixiene persoal son negligenciadas polos nenos. Pero este fenómeno non é raro para os adultos. O lavado regular das mans debe ser imprescindible antes de comer, despois de usar o baño, ao volver a casa desde lugares públicos. Pomos das portas, pasamáns, billetes e todo tipo de superficies que toque unha persoa poden contaminarse con ovos de parasitos.\nEntran no corpo pola boca. Deste xeito, os xeohelmintos transmítense: vermes redondos, oxiuros, tricocéfalos, nekator, anquilostomas, anguías intestinales. Os biohelmintos, que necesitan un hóspede intermedio para o seu pleno desenvolvemento e reprodución, entran no corpo cando comen alimentos que foron sometidos a un tratamento térmico de mala calidade.\nPara un adulto que consome activamente sushi, peixe salgado e afumado mal procesado, bistecs con sangue, a probabilidade de infección con tenias aumenta. Son considerados os máis longos e perigosos de todos os helmintos que poden habitar o corpo humano.\nCando viaxas a países exóticos, tes que ter moito coidado e coidado. Use só auga embotellada para beber. Se isto non é posible, hai que ferver auga para beber e cociñar. Podes usar preparados especiais deseñados para a purificación da auga. Lave ben as froitas e as verduras. Ao comer pratos locais, cómpre escoller aqueles que sufriron un bo tratamento térmico.\nNunha casa onde só viven adultos, a limpeza húmida debe realizarse polo menos unha vez por semana, no cuarto dos nenos, dúas veces. Os xoguetes suaves deben ser aspirados, o resto deben ser lavados con auga e xabón.\nOs animais deben someterse a revisións periódicas por parte dun veterinario, seguidas de medicamentos para vermes. Se o paciente segue estas recomendacións, é moi posible que non necesite tratamento con pílulas.\nEn canto á prevención de vermes con fármacos farmacolóxicos, aquí os científicos dividíronse en dous grandes grupos. Os primeiros consideran que a profilaxe con pílulas é segura, eficaz e debe realizarse regularmente. Isto aplícase tanto aos adultos como aos nenos. O segundo grupo oponse ao uso de pílulas con fins profilácticos. Ela opina que ao usar drogas bastante tóxicas para previr os vermes, unha persoa prexudica máis o seu corpo. Esta táctica é como disparar un canón contra unha bandada de pardais.\nTendo en conta que os comprimidos para vermes aínda son axentes farmacolóxicos, teñen certas indicacións e contraindicacións para o seu uso e tamén teñen unha serie de efectos secundarios, só deben usarse cunha alta probabilidade de infestación de vermes. Pódese sospeitar en tales casos:\ncontacto cun paciente infectado - na casa, no xardín de infancia, na escola;\na presenza de animais de compañía en liberdade;\na presenza de signos clínicos da enfermidade con resultados negativos das probas de laboratorio.\nEste último caso merece especial atención. Moitas veces, os médicos, tendo en conta as queixas do paciente, sospeitan que ten parasitos e os resultados das probas de laboratorio seguen sendo negativos. Nestes casos, os médicos recomendan o chamado tratamento profiláctico contra os vermes. Os principais síntomas son:\nproblemas coa actividade intelectual;\nmanifestacións cutáneas de orixe descoñecida;\nA presenza dun complexo destes síntomas é unha indicación para o nomeamento dunha medicina tradicional para a prevención de vermes.\nA medicina tradicional tamén ofrece unha gran cantidade de axentes profilácticos contra os helmintos. En comparación co tratamento tradicional con pílulas, os remedios populares para vermes teñen unha serie de vantaxes. En primeiro lugar, son relativamente seguros para o corpo humano. A prevención e o tratamento con remedios populares contra os vermes raramente vai acompañado de fenómenos indesexables, e normalmente dan un bo resultado.\nA relativa baratidade ponos a disposición da maioría absoluta da poboación do noso país, e a súa relativa seguridade permítelles utilizar como axentes profilácticos contra os vermes.\nO tanaceto ten un efecto paralítico sobre os vermes. É especialmente eficaz como axente profiláctico contra oxiuros e nescaridos. Estes vermes non teñen ningunha adaptación que lles axude a permanecer no corpo. Para preparar unha infusión de tanaceto, bota unha culler de sopa de materias primas cun vaso de auga fervendo, insiste durante unha hora. Despois diso, a infusión debe filtrarse e beber nun curso, unha culler de sopa tres veces ao día, antes das comidas.\nO ajenjo é eficaz contra as tenias, as vermes redondas e as lamblias. Para o tratamento e prevención, úsase tintura de alcohol, que se toma 20 gotas tres veces ao día media hora antes das comidas.\nOutro remedio eficaz é a Roma. A casca dunha froita faise con 0, 5 litros de auga fervendo. O produto resultante debe beberse en 1, 5 horas. Despois de 3 horas, cómpre tomar comprimidos laxantes.\nRecoméndase o uso de alcatrán de bidueiro como axente profiláctico contra a lamblia. Para iso, cómpre beber nun curso de 14 días. O primeiro día, unha gota de alcatrán disólvese nunha culler de mel. Despois engádese unha pinga todos os días, o que leva o número a oito. Estes cursos non poderán realizarse máis dunha vez cada seis meses.\nDúas culleradas de sopa de sementes de cabaza deben mesturarse con zume de arándano. O remedio debe beberse co estómago baleiro e, despois de tres horas, tomar un laxante. Utilízase tanto contra os nescaridos como contra as tenias.\nTanto as pílulas como os remedios populares para o tratamento de vermes deben tomarse só baixo a supervisión de especialistas. A decisión final sobre a idoneidade da profilaxe contra parasitos debe ser tomada polo médico tratante. El informarache sobre que medios existen contra os vermes e axudarache a escoller o método que será óptimo en cada caso.\nMitos e verdades sobre vermes, parasitos humanos. A eficacia dos tratamentos alternativos, os beneficios e os danos de previr as pílulas de vermes.\nComo e como eliminar os parasitos do corpo humano: preparación para a limpeza, tomar medicamentos e remedios populares. Contraindicacións